Suresh 109 Views
జుకోవిచ్‌కు మరో వాకోవర్‌
న్యూయార్క్‌: యుఎస్‌ ఓపెన్‌లో అదృష్టవంతుడు ఎవరైనా ఉన్నారంటే అతను జుకోవిచ్‌ అని పేర్కొన వచ్చు.అతడు ప్రత్యర్థులను ఎదుర్కొన కుండా వారిపై నెగ్గకుండానే ఒక్కో అడుగు ముందుకెస్తున్నాడు.కాగా మూడు వాకోవర్‌( ఓక వాకోవర్‌,రెండు రిటైర్డ్‌ హర్ట్‌)లతో అతడు సెమీఫైనల్‌ చేరుకున్నాడు.క్వార్టర్స్‌ పోరులో ఫ్రెంచ్‌ ఆటగాడు జో విల్‌ఫ్రైడ్‌ సోంగా ఎడమ మోకాలికి గాయం కారణంగా మ్యాచ్‌ మధ్య లోనే వైదొలిగాడు.టాఫ్‌ సీడెడ్‌ జుకోవిచ్‌ 6-3,6-2 తో అధిక్యంతో ఉన్న దశలో ప్రత్యర్థి సోంగా మ్యాచ్‌ నుంచి వైదొలిగాడు.దీంతో జుకోవిచ్‌కు మరో వాకోవర్‌ లభించింది.ఓవరాల్‌గా ఈ యుఎస్‌ ఓపెన్‌లో జరిగిన అయిదు మ్యాచ్‌లకు గాను జుకో విచ్‌ కేవలం రెండు మ్యాచ్‌లు మాత్రమే నెగ్గడం గమనార్హం.పురుషుల సింగిల్స్‌ రెండవ రౌండ్‌లో అతని ప్రత్యర్థి జరి వెసెలి (చెక్‌ రిపబ్లిక్‌) నుంచి టాప్‌ సీడ్‌ సెర్బియన్‌ స్టార్‌కు వాకోవర్‌ లభించిన సంగతి తెలిసిందే.ఆ తరువాత నాలుగవ రౌండ్‌లో మైఖేల్‌ యాజ్నీ(రష్యా)కు కండరాలు పట్టేయడంతో మ్యాచ్‌ మధ్య నుంచి అర్థాంతరంగా వైదొలిగాడు. తొలి సెట్‌లో జుకోవిచ్‌ 4-2తో ఆధిక్యంలో ఉన్న దశలో యోజ్నీ పోరు నుంచి వైదొలిగాడు.సోంగా కూడా రెండవ సెట్‌ మధ్యలోనే వైదొలగడంతో ఓక వాకోవర్‌,రెండు రిటైర్డ్‌ హర్ట్‌లతో జుకోవిచ్‌ పెద్దగా శ్రమించాల్సిన పనిలేకుండానే సెమీ ఫైనల్స్‌ చేరుకున్నాడు.రెండుసార్లు చాంపియన్‌ (2011,2015 టైటిల్స్‌) అయిన జుకోవిచ్‌ మూడవ టైటిల్‌పై కన్నేశాడు.